
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul de înlocuire a raportului la proiectul de Lege pentru aprobarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor, transmis  Comisiei pentru industrii şi servicii pentru dezbatere şi avizare în fond, cu adresa nr.444 din 26 ianuarie 1999.



Raportul comisiei, cu amendamente admise şi respinse a fost trimis Biroului Permanent cu nr.22/XVIII/3/18.02.1999.



Biroul Permanent a trimis comisiei proiectul de lege, pentru reexaminare, în luna iunie 2001.



La întocmirea raportului s-a ţinut seama de avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru administraţiei publică, amenajarea teritoriului şi echilibru ecologic şi Comisiei pentru buget, finanţe şi bănci precum şi de punctul de vedere al Ministerului Lucrărilor Publice, Transporturilor şi Locuinţei.
În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

                     Nr.22/XVIII/3/1999

RAPORT  DE  ÎNLOCUIRE
asupra proiectului de Lege pentru aprobarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.95/1998 privind înfiinţarea unor instituţii publice în subordinea Ministerului Transporturilor, trims nr.444 din 26 ianuarie 1999.



Proiectul de lege a fost adoptat de Senat în forma prezentată de Guvern, în şedinţa din 28 decembrie 1998.



Comisia pentru industrii şi servicii a avizat proiectul de lege în şedinţa din 18 februarie 1999, cu amendamente admise şi respinse şi a trimis raportul cu nr.22/XVIII/3/18.02.1999.



În luna iunie 2001, Biroul Permanent a trimis Comisiei pentru industrii şi servicii, raportul sus-menţionat pentru reexaminare.



Proiectul de lege are drept scop aprobarea înfiinţării unor instituţii publce finanţate din venituri extrabugetare - organe de specialitate ale Ministerului Lucrărilor Publice, Transporturilor şi Locuinţei pentru urmărirea punerii în aplicare a normelor tehnice şi reglementărilor specifice diferitelor moduri de transport şi pentru desfăşurarea traficului în condiţii de siguranţă.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a reexaminat proiectul de lege în şedinţa din 25 septembrie 2001 şi a hotărât, cu majoritate de voturi, avizarea favorabilă a proiectului de lege cu amendamente admise prezentate în anexă. 

Amendamentele admise se referă la:

- eliminarea din art.I a prevederii privind abilitarea Guvernului de a emite ordonanţe;

- completarea art.5 alin.(2) privind obiectul de activitate al Inspectoratului Navigaţiei Civile cu sarcini de protecţie a apelor navigabile împotriva poluării de către nave;

- înlocuirea în cuprinsul ordonanţei a sintagmei "Ministerul Transporturilor" cu "Ministerul Lucrărilor Publice, Transporturilor şi Locuinţei";

- introducerea unui articol II privind republicarea ordonanţei în Monitorul Oficial al României, Partea I.

Prezentul raport înlocuieşte raportul nr.22/XVIII/3/18.02.1999. 


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

